Document ID: 32008D0155

KOMISSION PÄÄTÖS,
tehty 14 päivänä helmikuuta 2008,
naudansukuisten eläinten alkioiden yhteisöön suuntautuvaan tuontiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta
(tiedoksiannettu numerolla K(2008) 517)
(ETA:n kannalta merkityksellinen teksti)
(2008/155/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1) ja erityisesti sen 8 artiklan 1 kohdan,
sekä katsoo seuraavaa:
(1)
Direktiivissä 89/556/ETY säädetään eläinten terveyttä koskevista vaatimuksista, joita sovelletaan tuoreiden ja pakastettujen naudansukuisten kotieläinten alkioiden yhteisön sisäiseen kauppaan ja tuontiin kolmansista maista.
(2)
Yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta 30 päivänä heinäkuuta 1992 tehdyssä komission päätöksessä 92/452/ETY (2) säädetään, että jäsenvaltiot saavat tuoda alkioita kolmansista maista ainoastaan, jos alkiot on kerännyt, käsitellyt ja varastoinut kyseisen päätöksen liitteenä olevassa luettelossa mainittu alkionsiirtoryhmä.
(3)
Eläinten terveyttä ja eläinlääkärintodistuksia koskevista vaatimuksista naudan alkioiden tuonnissa yhteisöön ja päätöksen 2005/217/EY kumoamisesta 4 päivänä tammikuuta 2006 tehdyssä komission päätöksessä 2006/168/EY (3) säädetään, että jäsenvaltioiden on sallittava sellaisten naudansukuisten kotieläinten alkioiden tuonti, jotka päätöksen 92/452/ETY liitteessä luetellut hyväksytyt alkionsiirtoryhmät tai alkiontuotantoryhmät ovat keränneet tai tuottaneet kyseisen päätöksen liitteessä I luetelluissa kolmansissa maissa.
(4)
Uusi-Seelanti on pyytänyt poistamaan yhden alkionsiirtoryhmän päätöksen 92/452/ETY liitteessä olevasta luettelosta kyseisen kolmannen maan tiedoista.
(5)
Argentiina, Australia, Kanada, Sveitsi ja Yhdysvallat ovat myös pyytäneet tekemään useita muutoksia päätöksen 92/452/ETY liitteessä olevassa luettelossa oleviin kyseisten kolmansien maiden tietoihin, jotka koskevat tiettyjä alkionsiirtoryhmiä ja alkiontuotantoryhmiä. Ne ovat myös antaneet takeet direktiivissä 89/556/ETY vahvistettujen asiaa koskevien sääntöjen noudattamisesta kyseiseen luetteloon lisättävien ryhmien osalta. Tämän päätöksen liitteessä luetellut alkionsiirtoryhmät ja alkiontuotantoryhmät täyttävät direktiivissä 89/556/ETY vahvistetut alkioiden keräystä, käsittelyä, varastointia ja kuljetusta koskevat edellytykset. Kyseisten kolmansien maiden toimivaltaiset viranomaiset ovat hyväksyneet ne mainitun direktiivin mukaisesti.
(6)
Yhteisön lainsäädännön selkeyden vuoksi päätös 92/452/ETY olisi kumottava ja korvattava tällä päätöksellä.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltiot voivat sallia naudansukuisten kotieläinten alkioiden tuonnin kolmansista maista ainoastaan, jos alkiot on kerännyt, käsitellyt ja varastoinut tämän päätöksen liitteessä olevassa luettelossa mainittu alkionsiirtoryhmä tai alkiontuotantoryhmä.
2 artikla
Kumotaan päätös 92/452/ETY.
3 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä helmikuuta 2008.

Labels: 16
5
0
3
6